Na temelju dopisa Ministarstva znanosti, obrazovanja i mladih i Protokola o kontroli ulaska i izlaska u školskim ustanovama Osnovna škola Ivana Gundulića, Zagreb donosi prijedlog dopunjenog Pravilnika o kućnom redu.


PRAVILNIK O KUĆNOM REDU


I. OPĆE ODREDBE

Članak 1.
Ovim Pravilnikom uređuje se unutarnji red Osnovne škole Ivana Gundulića,         Zagreb (u daljem tekstu: Škola).
Članak 2.
Odredbe ovog Pravilnika odnose se na učenike, djelatnike, roditelje odnosno  skrbnike učenika kao i na sve druge posjetitelje tijekom njihovog boravka u Školi, odnosno školskom prostoru.
Članak 3.
Djelatnici Škole dužni su poslove radnog mjesta i ostale povjerene poslove obavljati savjesno i odgovorno pridržavajući se Zakona o odgoju i obrazovanju u osnovnoj i srednjoj školi, drugih Zakona i važećih propisa te općih akata Škole.

Članak 4.
Na početku svake nastavne godine ravnatelj je dužan upoznati sve zaposlenike škole sa sadržajem ovog Pravilnika, a razrednici učenike i njihove roditelje. Ovaj Pravilnik objavljuje se na internetskim stranicama Škole.

II. BORAVAK U PROSTORU ŠKOLE

Članak 5.
Školski prostor je prostor koji obuhvaća sve prostorije koje se nalaze u školskoj zgradi, školskoj sportskoj dvorani, te školskom dvorištu i igralištu.

Članak 6.
Nastavni je prostor svaki prostor gdje se odvija odgojno-obrazovni rad s učenicima Škole u redovnoj nastavi, dopunskoj i dodatnoj nastavi, izvannastavnim    aktivnostima, na satovima razredne zajednice te u svim ostalim oblicima odgojno- obrazovnog djelovanja.

Članak 7.
Učenici, djelatnici Škole te druge osobe mogu boraviti u prostoru Škole samo  tijekom radnog vremena Škole, osim u slučajevima organiziranih aktivnosti kao i u  drugim slučajevima, o čemu odlučuje ravnatelj/ica Škole.

Članak 8.
Dužnost je djelatnika, učenika i drugih osoba koje borave u Školi, skrbiti se o imovini Škole. Djelatnici Škole moraju se racionalno koristiti sredstvima Škole koja su im stavljena na raspolaganje.

Članak 9.
Svaki uočeni kvar na instalacijama električne energije, plina ili vodovoda, grijanja  ili drugi kvar radnici i učenici obvezni su prijaviti dežurnom učitelju, ravnatelju ili tajništvu Škole.

Članak 10.
Djelatnici i učenici Škole dužni su se kulturno odnositi prema roditeljima i   drugim osobama koje borave u Školi.

Članak 11.
	Električnu rasvjetu, klimu, ako je potrebno, u učionici uključuje odnosno isključuje  samo učitelj. Prozore u učionici otvara i zatvara samo učitelj.

Članak 12.
	Nakon isteka radnog vremena djelatnici su dužni uredno pospremiti radne materijale, zatvoriti prozore, isključiti električne aparate i zaključati radne prostorije.    Dužnost je učenika, djelatnika i drugih korisnika usluga da prostore Škole u kojim rade i borave, kao i opremu (namještaj, računala i računalnu opremu, strojeve, tehničke uređaje i dr.) drže uredno i upotrebljavaju i čuvaju s pažnjom.

Članak 13.
	Škola ne snosi odgovornost za nestanak osobnih vrijednih stvari i novca.

III. RADNO VRIJEME

Članak 14.
Radno vrijeme Škole je 06:00 sati do 21:00 sati.
Redovna se nastava izvodi u jutarnjem turnusu, a započinje u 08:00 sati.
Program produženog boravka organizira se u vremenu od 12:00 – 17:00 sati.
    Nastavni satovi traju 45 minuta. Veliki odmori nakon prvog sata traje 10 minuta, a nakon drugog sata traje 15 minuta. Mali odmori između satova    traju 5 minuta. Ulazak učenika u školsku ustanovu prije početka i izlaska nakon završetka nastavnoga dana, vrata mogu biti otključana u načelu 30 minuta prije početka nastave i 15 minuta nakon završetka nastave sukladno organizaciji rada pojedine školske ustanove.

Članak 15.
Djelatnici su dužni dolaziti na posao i odlaziti s posla prema rasporedu radnog   vremena. Način evidencije nazočnosti na radu određuje ravnatelj.
O privremenoj promjeni radnog vremena ili rasporeda odlučuje ravnatelj/ravnateljica,   o čemu obavještava djelatnike i učenike Škole Oglasnom knjigom.

Članak 16.
Raspored radnog vremena uprave škole i stručnih suradnika obvezno se ističe    na vratima kancelarija, te na oglasnoj ploči Škole.

Članak 17.
Roditelji mogu ulaziti u školsku ustanovu samo u dogovorenom terminu uz prethodnu najavu ili na poziv od strane školske ustanove, o čemu se obavještava radnik na ulazu u školsku ustanovu.

IV. PRAVILA I OBVEZE PONAŠANJA U ŠKOLSKOM PROSTORU 

Članak 18.
Sve osobe u školskom i nastavnom prostoru dužne su:
· pristojno, uljudno i s poštovanjem se odnositi prema svim osobama koje borave u Školi;
· ponašati se tako da ne ugrožavaju ni sebe ni ostale osobe u školskom                                              prostoru;
· čuvati tajnost osobnih podataka o učenicima, djelatnicima,    roditeljima/starateljima i posjetiteljima Škole;
· čuvati ugled Škole i ugled i dostojanstvo svih osoba koje dolaze u Školu i s njom surađuju;
· biti uredno, čisto i pristojno odjeveni, sukladno uobičajenim normama odijevanja u javnim ustanovama, primjereno dobi i poslu u Školi te održavati   osobnu higijenu;
· za vrijeme svih oblika nastave i službenih sastanaka isključiti mobitel i ostale  komunikacijske uređaje, osim u svrhu nastavnog procesa;
· poštivati radno vrijeme škole, dolaziti, odlaziti i zadržavati se u Školi u skladu s  dužnostima i ovlastima;
· čuvati školsku imovinu;
· ostavljati za sobom uredan i čist prostor u krugu Škole i na svim ostalim  nastavnim prostorima;
· čuvati okoliš;
· tuđe nađene stvari predati dežurnom učitelju ili u tajništvo Škole;
· miroljubivo rješavati eventualne nesuglasice i sukobe;
· pružiti pomoć osobi koja je u opasnosti , koja je ozlijeđena, bolesna ili koja je      emocionalno povrijeđena, ili odmah potražiti pomoć dežurnog učitelja, stručnog suradnika, ravnatelja ili kojeg drugog zaposlenika Škole;
· odmah obavijestiti dežurnog učitelja, stručnog suradnika, ravnatelja/ravnateljicu ili tajnicu o bilo kojoj vrsti opasnosti, nasilnog ponašanja ili  oštećivanja imovine.

Članak 19.
Svim osobama u školskom i nastavnom prostoru zabranjeno je:
· nošenje opasnih predmeta (oružja, eksplozivnih sredstava i dr.);
· pušenje te unošenje i konzumaciju alkohola, energetskih pića ili narkotičkih sredstava;
· dolaženje pod utjecajem alkohola i droga;
· klađenje i igre kojima je cilj stjecanje materijalne dobiti ili bilo kakve vrste moći;
· bilo kakva vrsta nasilnog ponašanja, verbalnog ili neverbalnoga, uključujući vrijeđanje, izrugivanje, omalovažavanje, ponižavanje, prijetnje, zastrašivanje,    iznuđivanje, ucjenjivanje i dr. slično ponašanje;
· izražavanje nesnošljivosti, osobito zasnovane na socijalnom, vjerskom,    etničkom, nacionalnom ili drugom porijeklu;

· vulgarno izražavanje, čak i ako nije upućeno drugoj osobi;
· oštećivanje ili uništavanje imovine Škole i tuđe imovine;
· dolaženje u stanju zarazne bolesti bez dopuštenja liječnika;
· grubo i agresivno ponašanje;
· stjecanje materijalne koristi od prodaje ili reklamiranja robe i/ili usluga koja nije  rezultat službenog zaduženja ili za koje osoba nema službeno dopuštenje ravnatelja/ravnateljice;
· donošenje tiskovina bilo kakve vrste neprimjerenih sadržaja;
· omalovažavanje, vrijeđanje i širenje glasina o učenicima, njihovim roditeljima,   djelatnicima i suradnicima Škole, bilo osobnom komunikacijom, bilo putem medija ili interneta;
· bilo koja vrsta ometanja odgojno-obrazovnog rada i ostalog rada Škole;
· dovođenje ili donošenje životinja, bez dopuštenja ravnatelja/ravnateljice;
· dovođenje stranih osoba u Školu, bez dopuštenja ravnatelja/ravnateljice;
· bacanje tuđih ili vlastitih stvari;
· iznošenje školske imovine iz Škole, bez odobrenja ravnatelja/ice;
· trčanje, loptanje, sklizanje i druge fizičke aktivnosti koje mogu ugroziti osobe u    Školi, osim u dvorani za TZK i na igralištu uz pedagoški nadzor;
· kretanje zatvorenim školskim prostorima u koturaljkama, na romobilu ili na   skateboardu niti njihovo unošenje u unutarnji prostor Škole;
· ulaženje u zatvoreni školski prostor izvan radnog vremena Škole;
· ulaženje u kuhinju, osim za osobe koje ondje rade ili osobe s posebnim   ovlastima;
· zadržavanje na školskom parkiralištu bez odobrenja ravnatelja/ice;
· predstavljanje u ime Škole i davanje izjava za javnost u ime Škole bez   službenog odobrenja ravnatelja/ravnateljice.


V. UČENICI

Članak 20.
Učenici mogu boraviti u Školi u vrijeme koje je određeno za nastavu i ostale  oblike odgojno-obrazovnog rada.
Učenik je dužan doći u Školu najkasnije 10 minuta prije početka nastave, a  napustiti Školu najkasnije 10 minuta nakon završetka školskih obveza.
Najstrože se zabranjuje ometanje nastave iz školskog dvorišta i boravak oko    učionica u vrijeme održavanja nastave.
Učenici za vrijeme slobodnog sata isključivo borave u prizemlju škole ili u drugom prostoru uz odobrenje dežurnog učitelja.
Tijekom malog odmora učenicima nije dopušteno napuštanje školske ustanove. Tijekom velikog odmora učenicima osnovne škole nije dopušten izlazak izvan vanjskih prostora školske ustanove.

Članak 21.
Učenik je dužan:
· kulturno se ponašati za vrijeme boravka u Školi i izvan nje;
· održavati čistima i urednima prostore Škole;
· sudjelovati u nastavi i bez pogovora izvršavati upute učitelja tijekom nastave;
· uredno se i čisto oblačiti, primjereno dobi;
· mirno ući u učionicu i pripremiti se za rad;
· čuvati knjige, bilježnice i ostali pribor za nastavu te osobne stvari;
· uljudno se odnositi prema učiteljima i drugim djelatnicima Škole;
· nenasilno rješavati eventualne nesuglasice i sukobe, a ako za to postoji   potreba potražiti pomoć stručnog suradnika, učitelja ili ravnatelja/ice u rješavanju sukoba;
· odmah prijaviti svaki uočeni oblik nasilnog ponašanja, verbalnog i neverbalnog.

Članak 22.

Učenicima nije dozvoljeno:
· neopravdano izostajati s nastave ili kasniti na nastavu;
· igrati se nasilnih igara;
· poticati i nagovarati druge učenike na kršenje Kućnog reda i loše ponašanje;
· izlaziti iz Škole prije završetka zadnjeg sata, osim radi odlaska na TZK ili s  učiteljem na izvan učioničku nastavu;
· izaći iz školskog prostora bez dopuštenja učitelja;
· ulaziti u prostorije koje nisu namijenjene učenicima: u zbornicu, kabinete, osim po uputi učitelja;
· uočljivo se šminkati i neprimjereno oblačiti;
· narušavati ugled Škole, učenika i njihovih roditelja/staratelja i djelatnika Škole   na bilo kojem javnom mjestu;
· odbiti pružiti pomoć učeniku koji to od njih traži, u smislu obavještavanja  učitelja o problemu ili, ako je moguće, osobne pomoći.

Članak 23.
Na znak za početak nastave učenici su obvezni biti na svojim mjestima i pripremiti pribor za rad. Svaki učenik ima svoje mjesto rada, koje može promijeniti samo uz dopuštenje razrednika.
U učionicu učenici ulaze zajedno s učiteljem.

Članak 24.
Učenici koji su zakasnili na nastavu pričekat će, u predvorju škole, početak sljedećega sata.

Članak 25.
Tijekom nastave učenici ne smiju razgovarati, šaptati, dovikivati se, prepirati i     šetati po razredu. Učenik koji želi nešto pitati ili priopćiti, treba svoju namjeru pokazati dizanjem ruke.

Članak 26.
Učitelj ne smije za vrijeme nastave slati učenika izvan prostora Škole ili ga kažnjavati udaljavanjem iz učionice.

Članak 27.
Mobitel, pametni sat i drugi slični uređaji za vrijeme boravka u Školi moraju biti isključeni i pospremljeni u torbe. 
Za eventualne kontakte s roditeljima učenici za vrijeme boravka u Školi mogu  koristiti službene telefone Škole.
Ukoliko se učenik ne pridržava ovog pravila, uređaj mu se oduzima i roditelj     je dužan doći po njega kod stručnog suradnika ili ravnatelja. 

Članak 28.
Kod napuštanja učionice učenici moraju ponijeti svoje stvari.
Škola nije odgovorna za nestanak stvari i novca učenika za vrijeme njihova boravka u Školi.

Članak 29.
U razrednom odjelu tjedno se određuju dva redara, prema abecednom redu ili   rasporedu razrednika.
Redari:
· pripremaju učionicu za nastavu, brišu ploču i donose prema potrebi nastavna sredstva i  pomagala;
· izvješćuju stručnu službu, tajništvo ili ravnatelja o nenazočnosti učitelja na nastavi;
· prijavljuju učiteljima početkom svakoga nastavnog sata nenazočne učenike;
· nakon završetka nastave napuštaju učionicu uz prethodnu provjeru  ispravnosti učionice, oštećenja zidova, klupa, stolaca i ostaloga inventara.

Članak 30.
Za vrijeme odmora učenici ne smiju biti u učionici bez nadzora učitelja,    a za vrijeme velikog odmora učionice se zaključavaju.
Iznimka su učionice razredne nastave koje u vrijeme velikog odmora ostaju  otključane te su učenici pod nadzorom dežurnog učitelja razredne nastave.

Članak 31.
Knjige posuđene u knjižnici učenik je obvezan čuvati i neoštećene pravodobno  vratiti. U slučaju gubitka knjige učenik je dužan kupiti istu ili drugu, u dogovoru s knjižničarkom.

Članak 32.
Učenici su odgovorni za štetu koju učine na imovini Škole prema općim  propisima obveznog prava.


V. DEŽURSTVA

Članak 33.
U Školi za vrijeme rada dežuraju učitelji, spremačice i domar. 
Raspored i  obveze dežurnih učitelja određuje ravnatelj/ica.
Raspored dežurstva domara i spremačica određuje tajnik Škole.

Članak 34.
Mjesto i trajanje dežurstva određuje ravnatelj.
Dežurstva na ulazu u školski prostor obavljaju dežurni djelatnici (tehničko osoblje). Dužnost i obveza dežurnih djelatnika je nadzirati ulazak učenika, djelatnika, roditelja odnosno staratelja i svih ostalih posjetitelja Škole i brinuti se o redu i miru kako se ne bi ometalo odvijanje nastave. Svi posjetitelji koji nisu radnici ili učenici školske ustanove moraju biti evidentirani i u pratnji radnika školske ustanove upućeni na dogovoreno mjesto i ispraćeni iz školske ustanove.
Radnik školske ustanove dužan je preuzeti stranku na ulazu te nakon sastanka ispratiti stranku iz školske ustanove. 
Radnik školske ustanove obvezan je provjeriti identitet osobe koja ulazi u školsku ustanovu uvidom u osobnu iskaznicu ili drugi odgovarajući dokument s fotografijom osobe. Osobi koja to odbije neće se dopustiti ulazak u školsku ustanovu.
Radnik školske ustanove koji je zadužen za poslove nadzora ulaza u prostore školske ustanove, radi zaštite sigurnosti, može izvršiti sigurnosne preglede: 
• učenika i njihovih predmeta (odjeća, torba i dr.) 
• drugih osoba koje ulaze u školsku ustanovu i njihovih predmeta (torbe i dr.).
Osobama koje ne dopuštaju obavljanje pregleda neće se dopustiti ulazak u školsku ustanovu.



VI. UČITELJI

Članak 35.
Dužnosti učitelja:
· obavljati dužnosti prema zaduženju i rasporedu koje daje ravnatelj/ravnateljica  i u skladu s pravilima struke;
· dolaziti na posao najkasnije 10 minuta prije početka radnoga vremena;
· ući u razred na početku školskoga sata te ostati u razredu do završetka sata;
· stručno se usavršavati;
· upoznati se s pravnim aktima povezanima s radom u školi i pridržavati se onih  dijelova tih akata koji se na njih odnose;
· u slučaju spriječenosti dolaska ili kašnjenja na posao, obavijestiti o tome tajnicu ili ravnatelja/ icu najkasnije do početka svog radnog  vremena, a po mogućnosti 12 sati prije početka nastave;
· učitelji su dužni odlaziti na zamjene nenazočnih učitelja prema rasporedu  satničara
· surađivati s ostalim djelatnicima Škole, vanjskim suradnicima te s roditeljima  učenika;
· najaviti redovni roditeljski sastanak najmanje 5 radnih dana prije održavanja, iznimno, u hitnom slučaju, izvanredni se sastanak može održati i s kraćim rokom najave; u slučaju održavanja roditeljskog sastanka, razrednik prisutne roditelje dočekuje na ulazu školske ustanove i vodi do učionice, a nakon završetka roditeljskog sastanka razrednik prati roditelje do izlaza;
· redovito, prema rasporedu, održavati individualne razgovore s roditeljima;
· pružati pomoć novozaposlenom djelatniku u snalaženju u redovitim poslovima u Školi;
· dežurati prema rasporedu koji odredi ravnatelj/ica.

Članak 36.
Učiteljima nije dozvoljeno:
· ulaziti u školski prostor izvan radnog vremena Škole, osim po posebnom  odobrenju ravnatelja/ice;
· koristiti se školskim prostorom i inventarom u privatne svrhe;
· koristiti se svojim utjecajem da bi prodavali usluge i proizvode ili upućivali na kupoprodaju;
· izvoditi izvan učioničku i terensku nastavu bez dopuštenja ravnatelja/ice;
· davati, u bilo kojem obliku, izjave za javnost u ime Škole bez dopuštenja ravnatelja/ice;
· odavati podatke koji se smatraju poslovnom tajnom, komentirati te podatke s osobama koje same dođu do njih i koristiti te podatke u bilo koju svrhu osim u   poslovne svrhe povezane s radom i ovlastima u Školi;
· narušavati ugled Škole, njezinih učenika, roditelja učenika i njezinih djelatnika,  i izvan radnog vremena Škole i izvan školskog prostora.

Članak 37.
Za vrijeme održavanja svoje nastave učitelj ne smije primati roditelje, napuštati  učionicu, obavljati telefonske i druge razgovore.
Informacije za roditelje se u pravilu održavaju sukladno terminima informacija.


VII. RODITELJI

Članak 38.
Roditelji odnosno skrbnici dužni su:
· skrbiti se o zdravlju i redovitoj prehrani svoga djeteta;
· osigurati da u školu dolazi čisto i u prikladnoj odjeći;
· skrbiti se o odgojnom i obrazovnom napretku svoga djeteta, poticati ga na   savjestan rad i izvršavanje obveza te kontrolirati izvršavanje obveza;
· dolaziti na roditeljske sastanke;
· barem dva puta godišnje sudjelovati na individualnim razgovorima s razrednikom;
· odazvati se pozivu u Školu;
· obavijestiti školu o razlogu izostanka učenika najkasnije drugi dan nakon
izostanka te su dužni opravdati izostanak učenika, osobno ili pisanim putem  (ispričnica roditelja/skrbnika ili ispričnica liječnika) najkasnije drugi dan od dolaska učenika u Školu;
· u slučaju da dijete moraju odvesti iz Škole iz obiteljskih razloga dužni su o tome napisati molbu:
- učitelju za izostanak tijekom nastavnoga dana;
- razredniku za izostanak do 3 (pojedinačna ili uzastopna) radna dana,
- ravnatelju za izostanak do 7 (uzastopnih) radnih dana,
- Učiteljskom vijeću za izostanak do 15 (uzastopnih) radnih dana.
· u slučaju preporuke Stručne službe potražiti za svoje dijete pomoć  zdravstvene ili socijalne ustanove;
· ne dopustiti djetetu odlazak u školu ako boluje od zarazne bolesti (dječje zarazne bolesti, akutne virusne ili bakterijske infekcije ili ušiju) ili koje druge           bolesti ako se djetetovim dolaskom u školu ugrožava samo dijete ili druga  djeca, osim ako dolazak u školu ne odobri liječnik;
· doći u školu po bolesno ili ozlijeđeno dijete, ili poslati osobu koju ovlaste;
· nije dopušteno prekoravati ili na bilo koji način kažnjavati tuđu djecu u Školi;
· odvoditi svoje dijete s nastave, a da se ne jave razredniku ili predmetnom učitelju;
· ne ulaziti u prostor Škole izvan dogovorenih termina roditeljskih sastanaka,
individualnih razgovora ili kakvog drugog dogovorenog sastanka, događanja,  priredbe ili po pozivu, osim u hitnom slučaju;
· iznimno, roditelji mogu pratiti dijete prvog razreda do učionice prva dva tjedna nastave, te pomoći nositi učeniku produženog boravka torbu ponedjeljkom i  petkom;
· redovno podmirivati troškove školske prehrane i produženog boravka;
· u slučaju 2 (dva) mjeseca nepodmirenja obveza Škola može isključiti  učenika iz programa produženog boravka i školske prehrane (prema  potpisanom Ugovoru).



XI. PRAVILA SIGURNOSTI I ZAŠTITE OD SOCIJALNO NEPRIHVATLJIVIH OBLIKA PONAŠANJA, NEPRIJATELJSTVA I NASILJA

Članak 39.
U slučaju prijave nasilja ili dojave o nasilju među učenicima imenovana osoba za    koordiniranje aktivnosti vezanih uz problematiku nasilja (stručni suradnik – psiholog i socijalni pedagog)  dužna je postupiti prema Protokolu o postupanju u slučaju nasilja među djecom i mladima.
Svi djelatnici Škole (učitelji, stručni suradnici i ostali djelatnici Škole) dužni su u slučaju prijave ili dojave nasilja među učenicima odmah poduzeti mjere da se prekine  nastalo nasilno ponašanje prema učeniku, a u slučaju potrebe potražiti pomoć drugih djelatnika Škole ili prema potrebi pozvati policiju, obavijestiti stručno pedagošku službu (u slučaju odsutnosti osobu koja zamjenjuje, ravnatelj/ica, razrednik, učitelj i sl.)




XII. KRŠENJE KUĆNOG REDA

Članak 40.
Postupanje prema odredbama ovoga pravilnika sastavni je dio radnih obveza   djelatnika i učenika Škole. Radnik koji postupi suprotno odredbama ovoga pravilnika, odgovoran je za povredu radne obveze.
Učenik koji postupi suprotno odredbama ovoga pravilnika, odgovoran je prema  općim aktima Škole.
Posjetitelja Škole koji za vrijeme boravka u Školi krši unutarnji red, biti će udaljen iz prostora Škole, a ako se usprotive pozvati će se policija.

VIII.	PRIJELAZNE I ZAVRŠNE ODREDBE

Članak 41.
Ovaj pravilnik stupa na snagu danom objavljivanja na oglasnoj ploči Škole.

Članak 42.
Stupanjem na snagu ovoga Pravilnika prestaje važiti Pravilnik o kućnom redu           
(Klasa: 011-03/23-02/03; Urbroj: 251-119-23-1) od 22. studenoga 2023.g.


KLASA: 
UBROJ: 
Zagreb, ____ siječnja 2025. godine
Predsjednik Školskog odbora:



Ravnatelj:




Ovaj pravilnik objavljen je na oglasnoj ploči Škole dana ________ 2025. godine.

Na temelju  dopisa  Ministarstva zna nosti, obrazovanja i mladih   i   Protokola o kontroli ulaska i izlaska u  školsk im  ustanovama  O snovna škola Ivana Gundulića, Zagreb donosi prijedlog  d opunjenog  P ravilnika  o  kućnom redu .       P RAVILNIK O KUĆNOM REDU       I.   OPĆE  ODREDBE     Članak 1.   Ovim Pravilnikom   uređuje   se unutarnji   red   Osnovne   škole Ivana   Gundulića,             Zagreb  (u  daljem tekstu: Škola).   Članak 2.   Odredbe ovog Pravilnika odnose se na učenike, djelatnike, roditelje odnosno     skrbnike  učenika kao i na sve  druge posjetitelje tijekom njihovog boravka u Školi,   odnosno školskom prostoru.   Članak 3.   Djelatnici   Škole   dužni   su   poslove   radnog   mjesta   i   ostale   povjerene   poslov e   o bavljati   savjesno   i   odgovorno   pridržavajući   se   Zakona   o   odgoju   i   obrazovanju   u   osnovnoj   i   srednjoj   školi,   drugih   Zakona   i   važećih   propisa   te   općih   akata   Škole.     Članak 4.   Na početku svake nastavne godine ravnatelj je dužan upoznati sve zaposlenike   škole   sa   sadržajem   ovog   Pravilnika,   a   razrednici   učenike   i   njihove   roditelje.   Ovaj  Pravilnik objavljuje se na internetskim  stranicama Škole.     II.   BORAVAK U PROSTORU ŠKOLE     Članak 5.   Školski   prostor   je   prostor   koji   obuhvaća   sve   prostorije   koje   se   nalaze   u   školskoj   zgradi,  školskoj sportskoj dvorani, te školskom dvorištu i igralištu.     Članak 6.   Nastavni je prostor svaki prostor gdje se odvija odgojno - obrazovni rad s   učenicima   Škole   u   redovnoj   nastavi,   dopunskoj   i   dodatnoj   nastavi,   izvannastavnim        aktivnostima, na satovima  razredne zajednice te u svim ostalim oblicima odgojno -   obrazovnog djelovanja.     Članak 7.   Učenici,   djelatnici   Škole   te   druge   osobe   mogu   boraviti   u   prostoru   Škole   samo     tijekom radnog  vremena Škole, osim u slučajevima organiziranih aktivnosti kao i u     drugim   slučajevima,   o   čemu   odlučuje   ravnatelj/ica   Škole.     Članak 8.   Dužnost   je   djelatnika,   učenika   i   drugih   osoba   koje   borave   u   Školi,   skrbiti   se   o imovini   Škole .   Djelatnici Škole moraju se   racionalno koristiti sredstvima Škole koja su im stavljena na raspolaganje.  

